Leif Andersen er igen formand i alkoholikernes værested, Varmestuen, i Frederikshavn. Brugerne har tryglet Leif Andersen om at vende tilbage, og mandag sagde han ja. For en uge siden blev Leif Andersen ringet op af en person, der dels beskyldte ham for at handle med stoffer i varmestuen dels truede ham på livet. Det fik Leif Andersen til at forlade formandsposten.. - Nu har vi fundet ud af, hvem det var der ringede. Det er en mand, der er kommet i varmestuen, og han er mentalt forstyrret, så jeg føler, at truslerne ikke er så alvorlige, siger Leif Andersen. -  Gutterne har opfordret mig til at komme tilbage, som formand, og det har jeg så sagt ja til.

Referat:
En uge efter at Leif Andersen følte sig truet til at forlade formandsposten i Varmestuen i Frederikshavn er han tilbage